Erlend Sand

Erlend Jorunson Sand (født 13. august 1983 i Trondheim) er en norsk politiker (V).

Han var nestleder i Nord-Trøndelag Unge Høyre før han meldte seg inn i Unge Venstre. Sand var medlem av Unge Venstres sentralstyre fra 2006 til 2008 og nestleder i Bergen Venstre fra 2011 til 2012.

Sand var leder i Europeisk Ungdom fra 2009 til 2010. Han har også vært ansatt i samme organisasjon som reisesekretær og organisasjonssekretær.

Han har vært tilknyttet tankesmiene Civita og Liberalt Laboratorium.

Ved siden av jusstudiene ved Universitetet i Bergen har han hatt verv i Studentparlamentet, Studentersamfunnet og Rettspolitisk forening.

Referanser 

Ledere for Europeisk Ungdom
Tillitsvalgte i Unge Venstre
Venstre-politikere i Sør-Trøndelag
Venstre-politikere i Hordaland
Lokalpolitikere i Bergen
Tillitsvalgte i Unge Høyre
Personer fra Trondheim kommune